**NOTE EXPLICATIVE CU PRIVIRE LA PUNCTUL 2 DE PE ORDINEA DE ZI A ADUNĂRII GENERALE EXTRAORDINARE A ACȚIONARILOR SOCIETĂȚII ONE UNITED PROPERTIES S.A. („SOCIETATEA”) CONVOCATĂ ÎN DATA DE 9 OCTOMBRIE 2023 („AGEA”)**

|  |
| --- |
| Propunerea privind delegarea atribuțiilor AGEA în legătură cu hotărârea de majorare a capitalului social al Societății către Consiliul de Administrație al Societății pentru o perioadă de trei (3) ani, printr-una sau mai multe emisiuni de acțiuni ordinare, nominative și dematerializate, cu puterea de a ridica sau restrânge dreptul de preferință al acționarilor pentru o anumită emisiune, cu o valoare nominală care să nu depășească o pătrime din capitalul social subscris, existent în momentul hotărârii și autorizării, respectiv cu până la 12.481.281 RON, are scopul de a duce la îndeplinire și implementare prevederie programului de alocare a acțiunilor (de tip „stock option plan”) persoanelor din conducerea Societății și/sau filialelor acesteia sau către angajați ai Societății și/sau filialelor acesteia, inclusiv cel aprobat prin Hotărârea Adunării Generale Ordinare a Acționarilor Societății din data de 19 aprilie 2021 punctul 6, cu modificările, completările și actualizările ulterioare.  Valoarea maximă cu care poate fi majorat capitalul social în baza acestei delegări (i.e., 12.481.281 RON) a fost calculată prin raportare la programul de alocare a acțiunilor (de tip „stock option plan”) aprobat prin Hotărârea Adunării Generale Ordinare a Acționarilor Societății din data de 19 aprilie 2021 punctul 6, cu modificările, completările și actualizările ulterioare (“**Planul SOP**”). Potrivit acestuia, beneficiarii Planului SOP pot fi îndreptățiți, în măsura îndeplinirii condițiilor de performanță aferente fiecăruia dintre anii 2021, 2022, 2023, 2024 și 2025, să își exercite opțiunea de a dobândi un număr total de 156.016.010 acțiuni.  Ca urmare a implementării deciziei Consiliului de Administrație nr. 43 din 12 mai 2023 au fost acordate beneficiarilor Planului SOP un număr de 93.609.606 acțiuni, aferente anilor 2021,2022 și 2023, în timp ce restul de 62.406.404 acțiuni aferente anilor 2024 și 2025 (a căror valoare nominală este de 12.481.281 RON) vor fi acordate doar dacă sunt îndeplinite condițiile de performanță aferente acestor ani, și cu respectarea celorlalte condiții stabilite în Planul SOP. |